text: Forsikringen må stadig overvåge dig
  29 september 2014 kl. 14.20
  Trods løfter om at ville ændre reglerne for forsikringsselskabernes overvågning, er der ikke sket noget.
  Michael Schlie blev gennem halvandet år overvåget af privatdetektiver udsendt af forsikringsselskabet Topdanmark. 
  Han fik i 2007 en arbejdsskade, da han fik en port i hovedet.
  Videomaterialet brugte forsikringsselskabet ved Ankestyrelsen, og fik ændret Michaels Schlies mistede arbejdsevne fra 65% til 35%. 
  Det var en afgørelse der betød mindre erstatning til Michael Schlie. Senere er hans mistede arbejdsevne dog ændret til 50%.
  Folketingsmedlem Karina Lorentzen Dehnhardt (SF) lovede, at forsøge at ændre lovene, der gjorde det lovligt for Topdanmark at lave overvågningen. Der er ikke sket mere i sagen.
  Michael Schlies advokat Rikke Omme mener det er et stort problem for retssikkerheden, at forsikringsselskaber har mulighed for at drive efterforskning, og samtidigt være part i en sag.
  Se video hvor Michael Schlie kommenterer, at andre kan risikere den samme behandling og overvågning fra sit forsikringsselskab.
  Varighed 1:42.
  
  Deltag i debatten på Facebook:
  
  